*Likumprojekts*

**Grozījumi Kriminālprocesa likumā**

Izdarīt Kriminālprocesa likumā (Latvijas Republikas Saeimas un Ministru Kabineta Ziņotājs, 2005, 11., 20. nr.; 2006, 4. nr.; 2007, 3., 13. nr.; 2008, 1., 15. nr.; 2009, 9., 14., 15. nr.; Latvijas Vēstnesis, 2010, 19., 178. nr.; 2011, 117. nr.; 2012, 92., 189. nr.; 2013, 6., 21., 61., 112., 183., 187., 252. nr.; 2014, 113., 214. nr.; 2015, 11., 29., 140., 235. nr.; 2016, 48., 241. nr.; 2017, 75., 132., 203. nr.) šādus grozījumus:

1. Papildināt 12. pantu ar 1.1 daļu šādā redakcijā:

"(11) Kriminālprocesu, kurā iesaistīts nepilngadīgais, veic, ievērojot nepilngadīgā vecumu, briedumu un jebkādas īpašās vajadzības."

2. 19.pantā:

izslēgt trešajā daļā vārdu "saprātīgās";

papildināt pantu ar ceturto daļu šādā redakcijā:

"(4) Ja valsts amatpersona, kas nav kriminālprocesā iesaistītā persona, ar publisku paziņojumu ir izteikusies par personas vainīgumu, pārkāpjot nevainīguma prezumpciju, procesa virzītājs, pamatojoties uz personas motivētu iesniegumu, publiski informē par šajā pantā minētā pārkāpuma nepieļaujamību."

3. Izteikt 20. panta ceturto daļu šādā redakcijā:

"(4) Ja persona, kurai ir tiesības uz aizstāvību, nav noslēgusi vienošanos par aizstāvību, bet vēlas aizstāvja piedalīšanos, valsts nodrošina tai aizstāvību un lemj par aizstāvja darba samaksu no valsts līdzekļiem, pilnīgi vai daļēji atbrīvojot personu no tās, ja persona sava mantiskā stāvokļa dēļ nevar uzaicināt aizstāvi."

4. Papildināt 29. panta pirmo daļu ar 2.1 punktu šādā redakcijā:

"21) pieprasīt no kompetentās institūcijas nepilngadīgā, kuram ir tiesības uz aizstāvību, riska un aizsardzības faktoru novērtējumu;".

5. Papildināt 39. panta pirmo daļu ar 6.2 punktu šādā redakcijā:

"62) pieprasīt no Valsts probācijas dienesta izvērtēšanas ziņojumu par nepilngadīgo, kurš apsūdzēts noziedzīga nodarījuma izdarīšanā;".

6. Izslēgt 43. panta pirmās daļas 1. punktā vārdu "saprātīgas".

7. Izslēgt 59. panta otrās daļas 5. punktā vārdu "saprātīgas".

8. Papildināt 60. pantu ar 1.1 daļu šādā redakcijā:

"(11) Tiesības uz aizstāvību ir arī personai, kura izdarījusi darbību, kas atbilst Krimināllikumā paredzētā noziedzīgā nodarījuma sastāva pazīmēm, bet savas mazgadības dēļ nav saucama pie kriminālatbildības. Šādai personai ir tādas pašas tiesības uz aizstāvību kā personai, pret kuru uzsākts kriminālprocess."

9. 60.2 pantā:

aizstāt pirmās daļas 8. punktā vārdus "sniegt liecību" ar vārdiem "klusēt, sniegt liecību";

papildināt pirmo daļu ar 10. punktu šādā redakcijā:

"10) lūgt, lai nomaina aizstāvi, ja pastāv likumā noteiktie šķēršļi viņa līdzdalībai.";

papildināt trešās daļas 3. punktu ar vārdiem "un veselības aprūpi atbilstoši normatīvajos aktos noteiktajam";

papildināt pantu ar 3.1 daļu šādā redakcijā:

"(31) Papildus tiesībām, kas noteiktas šā panta pirmajā un trešajā daļā, nepilngadīgajam, kuram ir tiesības uz aizstāvību, ir šādas tiesības:

1) piedalīties procesuālajās darbībās kopā ar pārstāvi un uzticības personu;

2) uz īpašiem pasākumiem privātās dzīves aizsardzībai;

3) uz individuālu novērtējumu;

4) uz brīvības atņemšanai alternatīvu procesuālo piespiedu līdzekļu primāru piemērošanu;

5) uz īpašu apiešanos brīvības ierobežošanas laikā.";

aizstāt ceturtajā daļā vārdus "pirmajā un trešajā daļā" ar vārdiem un skaitļiem "pirmajā, trešajā un 3.1 daļā".

10. Papildināt 63. panta otro daļu ar vārdiem "vai novēršanai".

11. Aizstāt 64. panta otrajā daļā vārdus "un izsniegt paraugus salīdzinošajai izpētei vai ļaut, lai tie tiek iegūti" ar vārdiem "un izsniegt paraugus, kuru izveide nav atkarīga no personas gribas, salīdzinošajai izpētei".

12. Papildināt 66. panta otro daļu ar vārdiem "vai novēršanai".

13. Aizstāt 67. panta pirmās daļas 4.punktā vārdus "un izsniegt paraugus salīdzinošajai izpētei vai ļaut, lai tie tiek iegūti" ar vārdiem "un izsniegt paraugus, kuru izveide nav atkarīga no personas gribas, salīdzinošajai izpētei".

14. Izslēgt 71. panta 4. punktu.

15. Papildināt 80. panta trešo daļu pēc vārdiem "persona, kurai ir tiesības uz aizstāvību" ar vārdiem "vai cita persona tās interesēs".

16. Papildināt 81. pantu ar trešo daļu šādā redakcijā:

"(3) Ja nepilngadīgā aizstāvis, ar kuru noslēgta vienošanās, var ierasties tuvāko četru stundu laikā, procesa virzītājs atliek procesuālo darbību šādu procesuālo darbību gadījumā:

1) pratināšana;

2) konfrontēšana;

3) uzrādīšana atpazīšanai;

4) liecību pārbaude uz vietas."

17. 89. pantā:

papildināt panta nosaukumu ar vārdiem "un uzticības persona";

papildināt pantu ar 1.1 daļu šādā redakcijā:

"(11) Nosakot pārstāvi, procesa virzītājs ņem vērā viņa iespējas un vēlēšanos patiesi aizsargāt nepilngadīgā intereses, kā arī vērtē viņa atbilstību kriminālprocesa mērķa sasniegšanai. Par pārstāvi nevar būt persona, pret kuru uzsākts kriminālprocess, aizturētais, aizdomās turētais vai apsūdzētais.";

izslēgt otrās daļas 1. punktā vārdu "aizgādnis";

izslēgt otrās daļas 3. un 4. punktu;

papildināt pantu ar 2.1 un 2.2 daļu šādā redakcijā:

"(21) Ja šā panta otrajā daļā minētā persona nav, tā nav sasniedzama vai tā atsakās piedalīties, vai to nav atzinis procesa virzītājs saskaņā ar šā panta 1.1 daļu, par pārstāvi var atzīt citu pilngadīgu personu, kuru norāda nepilngadīgais.

(22) Ja pārstāvis nav atzīts saskaņā ar šā panta otro vai 2.1 daļu, par pārstāvi atzīst bērnu tiesību aizsardzības institūcijas vai tādas nevalstiskās organizācijas pārstāvi, kura veic bērnu tiesību aizsardzības funkciju.";

izslēgt trešās daļas otro teikumu;

papildināt pantu ar septīto daļu šādā redakcijā:

"(7) Nepilngadīgajam ir tiesības ar procesa virzītāja atļauju piedalīties procesuālajās darbībās kopā ar uzticības personu, ja vien tā nav persona, kura iesaistīta kriminālprocesā."

18. 90. pantā:

izslēgt pirmās daļas 2. punktā vārdus "un pārstāvamā";

papildināt pirmo daļu ar 2.1 punktu šādā redakcijā:

"21) saņemt rakstveida informāciju un tās izskaidrojumu par pārstāvamā tiesībām;".

19. Papildināt 97. pantu ar vienpadsmito daļu šādā redakcijā:

"(11) Valsts nodrošināts cietušā pārstāvis vai juridiskās palīdzības sniedzējs piedalās lietā no uzdevuma pieņemšanas brīža līdz kriminālprocesa pabeigšanai."

20. Izslēgt 124. panta piektajā daļā vārdu "saprātīgas".

21. 152. pantā:

izslēgt pirmās daļas pirmajā teikumā vārdus "cietušā un liecinieka";

izteikt otrās daļas trešo teikumu šādā redakcijā:

"Nepilngadīgā pārstāvim ir tiesības piedalīties pratināšanā, ja pret to neiebilst nepilngadīgais."

22. Papildināt 208. panta otro daļu ar jaunu pirmo teikumu šādā redakcijā:

"Uzsākot salīdzinošajai izpētei nepieciešamo paraugu ņemšanu no personas, izmeklēšanas darbības veicējs uzaicina to labprātīgi izsniegt paraugus salīdzinošajai izpētei vai ļaut, lai tie tiek iegūti, izskaidrojot personai, ka paraugi var tikt iegūti arī piespiedu kārtā."

23. 209. pantā:

izteikt pirmo daļu šādā redakcijā:

"(1) Salīdzinošajai izpētei nepieciešamos paraugus piespiedu kārtā drīkst ņemt no personas, kurai ir tiesības uz aizstāvību.";

papildināt otro daļu ar jaunu pirmo teikumu šādā redakcijā:

"No liecinieka vai cietušā salīdzinošajai izpētei nepieciešamos paraugus piespiedu kārtā drīkst ņemt tikai ar izmeklēšanas tiesneša lēmumu."

24. Papildināt 226. pantu ar trešo daļu šādā redakcijā:

"(3) Izmeklēšanas tiesneša lēmums nav nepieciešams, ja salīdzināmie paraugi, kuru izveide nav atkarīga no personas gribas, tiek iegūti speciālā veidā no personas, kurai ir tiesības uz aizstāvību."

25. Papildināt 244. pantu ar 2.1 daļu šādā redakcijā:

"(21) Nepilngadīgajam apcietinājumu piemēro tikai kā galējas nepieciešamības līdzekli, izvērtējot citu drošības līdzekļu piemērošanu. Izvēloties nepilngadīgajam drošības līdzekli, kas saistīts ar brīvības atņemšanu, papildus šā panta pirmajā un otrajā daļā noteiktajam, ņem vērā nepilngadīgā vecumu un iespējamos riskus attiecībā uz nepilngadīgā fizisko, garīgo un sociālo attīstību, kā arī spēju iekļauties atpakaļ sabiedrībā."

26. 330. pantā:

aizstāt otrajā daļā vārdus "norādīto elektroniskā pasta" ar vārdu "elektronisko";

aizstāt trešās daļas otrajā teikumā vārdus "norādīto elektroniskā pasta" ar vārdu "elektronisko";

aizstāt trešās daļas trešajā teikumā vārdus "elektroniskā pasta sūtījumā" ar vārdiem "uz elektronisko adresi".

27. Aizstāt 333. panta ceturtajā daļā vārdus "pa elektronisko pastu" ar vārdiem "uz elektronisko adresi".

28. Izslēgt 356. panta otrās daļas 2. punktā vārdu "saprātīgas".

29. Papildināt 367. panta pirmo daļu ar 7.3 punktu šādā redakcijā:

"73) izdevumi, kas saistīti ar ārvalsts izdotās personas pārņemšanu;".

30. 368. pantā:

papildināt ceturto daļu pēc vārda "maznodrošināta" ar vārdiem "vai trūcīga";

papildināt 6.1 daļu pēc vārdiem "par procesuālajiem izdevumiem" ar vārdiem "kas saistīti ar ārvalsts izdotās personas pārņemšanu vai";

papildināt pantu ar 7.1 daļu šādā redakcijā:

"(71) Šajā pantā paredzētajā kārtībā procesuālo izdevumu piedziņu nosaka arī izmeklētājs, ja pret personu kriminālprocess pabeigts personu nereabilitējošu apstākļu dēļ. Ja izmeklētājs lēmumu par procesuālo izdevumu piedziņu pieņem pēc galīgā nolēmuma stāšanās spēkā, lēmuma kopiju nosūta personai, pret kuru kriminālprocess izbeigts. Persona šo lēmumu 10 dienu laikā no tā kopijas saņemšanas dienas var pārsūdzēt prokuroram, kura lēmums nav pārsūdzams.";

izslēgt astotajā daļā vārdu "prokurors".

31. Papildināt 412. panta 6.1 daļu pēc vārdiem "cietušo vai liecinieku" ar vārdiem "kā arī nepilngadīgā, kuram ir tiesības uz aizstāvību".

32. 450. pantā:

papildināt otro daļu pēc vārdiem "pret tikumību un dzimumneaizskaramību" ar vārdiem "un par noziedzīgu nodarījumu, ko izdarījis nepilngadīgais vai kas izdarīts pret nepilngadīgo";

izslēgt trešās daļas 1. un 6. punktu.

33. 465. pantā:

izslēgt otrās daļas otrajā teikumā vārdus "augstākas instances tiesā";

izslēgt otrās daļas trešo un ceturto teikumu;

papildināt pantu ar trešo, ceturto, piekto, sesto un septīto daļu šādā redakcijā:

"(3) No brīža, kad tiesā saņemta apelācijas vai kasācijas sūdzība, notiesātais iegūst apsūdzētā statusu un visas apsūdzētā tiesības. Pirmās instances tiesas tiesnesis, bet gadījumā, kad tiek pārsūdzēts apelācijas instances tiesas nolēmums – apelācijas instances tiesas tiesnesis – pieņem lēmumu par sprieduma izpildes apturēšanu un drošības līdzekļa piemērošanu.

(4) Ja lieta apsūdzētā prombūtnē (*in absentia*) iztiesāta pirmās instances tiesā, notiesātais nolēmumu var pārsūdzēt apelācijas kārtībā.

(5) Ja lieta apsūdzētā prombūtnē (*in absentia*) iztiesāta gan pirmās instances tiesā, gan apelācijas instances tiesā, notiesātais nolēmumu var pārsūdzēt apelācijas kārtībā. Apelācijas instances tiesas tiesnesis pēc apelācijas sūdzības saņemšanas nosūta krimināllietu kasācijas instances tiesai un lūdz atcelt apelācijas instances tiesas pieņemto nolēmumu. Apelācijas instances tiesas tiesneša lūgumu nekavējoties rakstveida procesā, neinformējot procesā iesaistītās personas, izlemj kasācijas instances tiesa un atceļ pieņemto apelācijas instances tiesas nolēmumu.

(6) Ja lieta apsūdzētā prombūtnē (*in absentia*) iztiesāta tikai apelācijas instances tiesā, notiesātais nolēmumu var pārsūdzēt kasācijas kārtībā.

(7) Ja lietā, kura pirmās instances tiesā un apelācijas instances tiesā izskatīta apsūdzētā prombūtnē (*in absentia*), pieņemts kasācijas instances tiesas nolēmums vai atteikts pārbaudīt nolēmuma tiesiskumu, notiesātais nolēmumu var pārsūdzēt apelācijas kārtībā. Apelācijas instances tiesas tiesnesis pēc apelācijas sūdzības saņemšanas nosūta krimināllietu kasācijas instances tiesai un lūdz atcelt kasācijas instances tiesas (tiesneša) pieņemto lēmumu. Apelācijas instances tiesas tiesneša lūgumu nekavējoties rakstveida procesā, neinformējot procesā iesaistītās personas, izlemj kasācijas instances tiesa un atceļ pieņemto kasācijas instances tiesas (tiesneša) lēmumu un apelācijas instances tiesas nolēmumu."

34. Aizstāt 483. panta otrajā daļā vārdus "pievieno krimināllietai un glabā līdz dienai, kad beidzas likumā noteiktais apsūdzētajam inkriminētā smagākā noziedzīga nodarījuma noilguma termiņš" ar vārdiem "uzglabā kopā ar krimināllietu vai ievieto un uzglabā tiesu informatīvajā sistēmā".

35. Papildināt 588. panta piektās daļas pirmo teikumu ar vārdiem "izņemot šā likuma 465. panta septītajā daļā paredzēto gadījumu".

36. Papildināt 638. pantu ar ceturto daļu šādā redakcijā:

"(4) Valsts izmaksātās kompensācijas samaksu var atlikt vai sadalīt termiņos uz laiku līdz vienam gadam, ja notiesātais 30 dienu laikā nevar to samaksāt un ir iesniedzis motivētu lūgumu par valsts izmaksātās kompensācijas samaksas atlikšanu vai sadalīšanu termiņos."

37. Papildināt 715. panta pirmo daļu pēc vārdiem "Izdodamajai personai ir šā likuma" ar skaitļiem un vārdiem "60.2 pantā un".

38. 791. pantā:

izslēgt pirmajā daļā vārdus "par tādu pašu nodarījumu";

izslēgt otro daļu.

39. Papildināt pārejas noteikumus ar 67. un 68. punktu šādā redakcijā:

"67. Šā likuma 29. panta pirmās daļas 2.1 punkts stājas spēkā vienlaikus ar Bērnu antisociālas uzvedības prevencijas likuma spēkā stāšanos. Līdz Bērnu antisociālas uzvedības prevencijas likuma spēkā stāšanās dienai procesa virzītājs attiecīgajai pašvaldībai pieprasa sagatavot nepilngadīgā izvērtējumu uzvedības sociālās korekcijas programmas ietvaros, pamatojoties uz Bērnu tiesību aizsardzības likuma 58. pantu.

68. Šā likuma 39. panta pirmās daļas 6.2 punkts stājas spēkā 2019. gada 1. janvārī."

40. Papildināt informatīvo atsauci uz Eiropas Savienības direktīvām ar 11., 12. un 13. punktu šādā redakcijā:

"11) Eiropas Parlamenta un Padomes 2016. gada 9. marta direktīvas 2016/343/ES par to, lai nostiprinātu konkrētus nevainīguma prezumpcijas aspektus un tiesības piedalīties klātienē lietas izskatīšanā tiesā kriminālprocesā;

12) Eiropas Parlamenta un Padomes 2016. gada 11. maija direktīvas 2016/800/ES par procesuālajām garantijām bērniem, kuri ir aizdomās turētie vai apsūdzētie kriminālprocesā;

13) Eiropas Parlamenta un Padomes 2016. gada 26. oktobra direktīvas 2016/1919/ES par juridisko palīdzību aizdomās turētajiem un apsūdzētajiem kriminālprocesā un pieprasītajām personām Eiropas apcietināšanas ordera procesā."

Likums stājas spēkā 2018. gada 1. aprīlī.

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs